લોકોના જણાવ્યા પ્રમાણે રાયા વિસ્તારમાં રસ્તાના કિનારે માથું કપાયેલી હાલતમાં ગાયનું એક શબ મળ્યું હતું. સ્થાનિક લોકોએ દેખાવો અને નારાબાજી કરતાં કરતાં જમ્મુ-કઠુઆ ‌નેશનલ હાઇ વે બંધ કરાવી દીધો હતો. ઉશ્કેરાયેલા દેખાવકારોએ સ્થિતિને કાબૂમાં લેવા પહોંચેલી પોલીસ પર પણ પથ્થરમારો કર્યો હતો. રસ્તા અને હાઇવે પર ઊભેલી ટ્રકો અને અન્ય વાહનોમાં તોડફોડ કરીને આગને હવાલે કરી હતી. સાંબાના જિલ્લા મેજિસ્ટ્રેટ શીતલ નંદાની ગાડીને પણ આગ ચાંપી દેવામાં આવી હતી.